Foto: AP /John Bazemore AQSh sobiq prezidenti Jimmi Karterning ma’lum qilishicha, Jon Bolton Qo‘shma Shtatlar prezidenti Donald Trampga milliy xavfsizlik masalalari bo‘yicha maslahatchi etib tayinlanishi «mamlakat uchun falokatlidir». Bu haqda Karter USA Today telekanaliga bergan intervyusida aytib o‘tdi. «Ehtimol, Tramp lavozimiga kirishganidan beri yo‘l qo‘ygan eng yomon xatosi Jon Boltonning tayinlanishidir. U uzoq vaqt davomida Shimoliy Koreya bilan urush tarafdori bo‘lib keldi hamda Iroqqa qo‘shinlarni kiritish bo‘yicha qabul qilingan qarorda muhim o‘rin tutgandi», - deya ma’lum qilgan Karter. Uning so‘zlariga ko‘ra, Bolton kabi «janjalkash shaxs» faqat Amerika prezidenti siyosatini qo‘llab-quvvatlamoqda. Karterning aytishicha, bu «falokatli».